PATVIRTINTA

Kauno miesto savivaldybės tarybos

2023 m. kovo 28 d.

sprendimu Nr. T-107

**KAUNO MIESTO SAVIVALDYBĖS 2023 M.**

**SOCIALINIŲ PASLAUGŲ PLANAS**

**I. ĮVADAS**

1. **Bendra informacija**

Kauno miesto savivaldybės 2023 m. socialinių paslaugų planas (toliau – Planas) parengtas vadovaujantis Lietuvos Respublikos socialinių paslaugų įstatymu, Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir Socialinių paslaugų efektyvumo vertinimo kriterijų patvirtinimo“, Kauno miesto savivaldybės strateginiu plėtros planu iki 2030 metų, patvirtintu Kauno miesto savivaldybės tarybos 2022 m. gegužės 24 d. sprendimu Nr. T-251 „Dėl Kauno miesto savivaldybės strateginio plėtros plano iki 2030 metų patvirtinimo“ (toliau – Strateginis plėtros planas).

1. **Socialinių paslaugų teikimo ir plėtros tikslai**

Socialinių paslaugų teikimo ir plėtros tikslai atitinka Strateginio plėtros plano antrojo prioriteto „Gyventojo poreikius atliepianti gyvenimo kokybė sumaniam, aktyviam ir sveikam gyventojui“ 2.2 tikslo „Sveikai, socialiai aktyviai ir kokybiškai gyvenantis Kaunietis“ 2.2.2 uždavinį „Užtikrinti kokybiškas sveikatos ir socialines paslaugas, plėtojant inovatyvią ir efektyvią pagalbos paslaugų sistemą“. Įgyvendinant šiuos tikslus, Plane numatytos veiklos apima socialinių paslaugų plėtrą, teikiant kompleksinę pagalbą krizinėje situacijoje atsidūrusioms šeimoms (smurto šeimoje ir kt. atvejais), socialinių paslaugų šeimoms prieinamumo didinimą ir plėtrą, paslaugų asmenims, patiriantiems socialinę riziką, gerinimą ir plėtrą, socialinių paslaugų prieinamumo pagyvenusiems ir senyvo amžiaus asmenims gerinimą, socialinių paslaugų vaikams ir suaugusiems asmenims su negalia (intelekto, fizine, psichine ir proto) ir jų šeimoms plėtrą, kompleksinių socialinių paslaugų globėjams (rūpintojams) ir įtėvių šeimoms plėtrą, jaunuoliams, išėjusiems iš globos sistemos, paslaugų plėtrą, kompleksinių paslaugų vaikams, turintiems elgesio ir emocijų, psichinės sveikatos sutrikimų, taip pat sergantiesiems priklausomybių ligomis, plėtojimą.

**3. Socialinių paslaugų plano rengėjai**

Plano projektą rengė Kauno miesto savivaldybės (toliau – Savivaldybė) administracijos Socialinių paslaugų skyriaus specialistai, Socialinių paslaugų skyriaus vedėjo pavaduotoja Jūratė Putnienė, Socialinių paslaugų skyriaus Paslaugų šeimai ir vaikui poskyrio vedėja Giedrė Vareikienė ir Socialinių paslaugų skyriaus vedėja Jolanta Baltaduonytė.

**II. BŪKLĖS ANALIZĖ**

 **4. Savivaldybės socialinės ekonominės ir demografinės situacijos įvertinimas**

Kaunas – antras pagal dydį Lietuvos miestas šalies centrinėje dalyje. Jis suskirstytas į 11 seniūnijų. Kauno miestas turi savivaldybės Kauno apskrityje statusą. Savivaldybės atstovaujamoji institucija – savivaldybės taryba, turinti vietos valdžios ir viešojo administravimo teises ir pareigas. Savivaldybės funkcijas įgyvendina atitinkami Savivaldybės administracijos struktūriniai padaliniai.

Įvertinus bendrųjų socialinės, ekonominės ir demografinės būklės rodiklių kaitos dinamiką, galima apžvelgti šiandienos aktualijas, kurios sudaro prielaidas vertinti ir numatyti konkrečias socialinių paslaugų teikimo kryptis.

Lietuvos statistikos departamento 2022 m. liepos 1 d. duomenimis, Kauno mieste gyveno 301 300 asmenų.

|  |
| --- |
| Nuolatinių gyventojų skaičius savivaldybėje liepos 1 d.  |
| 2022 m.  | 2021 m. | 2020 m |
| 301300 | 298724 | 292613 |

 **4.1. Vidutinis metinis gyventojų skaičius ir sudėtis**

Lietuvos statistikos departamento duomenimis, 2022 metų sausio 1 d. Kauno mieste gyveno 297906 asmenys.

|  |  |  |
| --- | --- | --- |
| Eil. Nr. | Rodiklis | Gyventojų (šeimų) skaičius |
| 1. | Gyventojų skaičius | 297906 |
|  | iš jų: |  |
|  | vyrai | 134471 |
|  | moterys  | 163435 |
| 1.1. | darbingo amžiaus asmenys  | 111796 |
| 1.2. | senyvo amžiaus asmenys | 132440 |
| 1.3. | vaikai  | 53670 |
| 2. | Šeimų, patiriančių socialinę riziką, skaičius (2023 m. sausio 1 d. duomenys) | 557 |
| 3. | Vaikų skaičius šeimose, patiriančiose socialinę riziką (2023 m. sausio 1 d. duomenys) | 965 |

**Pastaba**. Lietuvos statistikos departamento duomenimis, 2023 m. sausio 27 d. Kauno mieste gyveno 305120 asmenų.

 **4.2. Gyventojų socialinių paslaugų poreikius sąlygojantys veiksniai**

Kauno mieste socialines paslaugas teikia 6 Savivaldybės biudžetinės įstaigos, 1 viešoji įstaiga, kurios savininkė yra Savivaldybė, valstybės ir privačios įstaigos, taip pat nevyriausybinės organizacijos ir fiziniai asmenys.

Kauno mieste socialinių paslaugų poreikį sąlygoja šie veiksniai: asmenų senėjimas ir senyvo amžiaus asmenų vienišumas, asmenų, turinčių negalią, skaičius, vaikų, likusių be tėvų globos, skaičius, socialinę riziką patiriančių asmenų (jų šeimos) skaičius, vaikų ir jaunuolių, patiriančių emocijų ir elgesio sunkumų, skaičius (padidėjęs poreikis psichologo, psichosocialinės pagalbos, pagalbos į namus paslaugų dėl patiriamos emocinės įtampos, vienišumo baimės), Kauno mieste apsigyvenusių Ukrainos piliečių, kuriems yra suteiktas leidimas gyventi ir kuriems reikalingos socialinės paslaugos, skaičius.

2022 m. gruodžio 31 d. duomenimis, Kauno mieste iš viso 586 vaikams, likusiems be tėvų globos, nustatyta globa (rūpyba), iš jų 423 vaikams nustatyta globa (rūpyba) šeimoje, 5 vaikams – globa (rūpyba) šeimynoje, 9 vaikams – globos centre, tačiau šie vaikai faktiškai prižiūrimi budinčių globotojų šeimose pagal tarpusavio bendradarbiavimo sutartį su globos centru, ir 149 vaikams – globa (rūpyba) institucijoje. Taip pat 2022 m. 250 nelydimų nepilnamečių, atvykusių iš Ukrainos, buvo apgyvendinti ir globojami (rūpinami) Kauno mieste socialinės globos paslaugas teikiančiose įstaigose, iš jų 35 vaikai su negalia iki 5 metų.

Kauno mieste gyvenantys asmenys, kuriems nuo 2022 m. nuo sausio 1 d. iki gruodžio 31 d. pirmą kartą arba pakartotinai nustatyta negalia:

4.2.1. Vaikai, kuriems nustatytas neįgalumo lygis:

|  |  |  |  |
| --- | --- | --- | --- |
| Sunkus neįgalumo lygis | Vidutinis neįgalumo lygis | Lengvas neįgalumo lygis | Iš viso |
| 175 | 532 | 237 | 944 |

4.2.2. Darbingo amžiaus asmenys, kuriems nustatytas darbingumo lygis:

|  |  |  |  |
| --- | --- | --- | --- |
| 0–25% | 30–40% | 45–55% | Iš viso |
| 628 | 1848 | 2353 | 4829 |

4.2.3. Specialiųjų poreikių lygis, nustatytas vaikams su negalia, darbingo amžiaus asmenims su negalia ir pensinio amžiaus asmenims:

|  |  |  |  |  |  |
| --- | --- | --- | --- | --- | --- |
| Pirmojo lygio specialusis nuolatinės slaugos poreikis | Antrojo lygio specialusis nuolatinės slaugos poreikis | Pirmojo lygio specialusis nuolatinės priežiūros (pagalbos) poreikis | Antrojo lygio specialusis nuolatinės priežiūros (pagalbos) poreikis | Specialusis lengvojo automobilio įsigijimo ir jo techninio pritaikymo išlaidų kompensacijos poreikis | Iš viso |
| 720 | 1328 | 2152 | 1328 | 169 | 5697 |

 **4.3. Kiti rodikliai**

 **4.3.1. Gyventojų migracija**

Lietuvos statistikos departamento duomenimis, palyginus paskutinius 5 metus, didžiausias skaičius išvykusių (įskaitant ir emigrantus) iš Kauno miesto asmenų buvo 2017 metais – 10 312 asmenys, o atvykusių (įskaitant ir imigrantus) 2020 metais – 13 393 asmenys. Iki 2019 metų iš Kauno miesto išvykusių asmenų būdavo daugiau nei į jį atvykusiųjų. Tik nuo 2019 metų situacija Kauno mieste ženkliai pasikeitė. Jau 2020 metais atvykusių asmenų (įskaitant ir imigrantus) buvo 13 393, o išvykusių asmenų (įskaitant ir emigrantus) buvo 8 029, t. y. atvykusių asmenų skaičius buvo didesnis 5 364 asmenimis. 2021 metais kiek sumažėjo atvykusių asmenų (įskaitant ir imigrantus) –buvo 9 641, tačiau išvykusių asmenų skaičius buvo mažesnis.

|  |  |
| --- | --- |
| Atvykusieji ir imigrantai | Išvykusieji ir emigrantai |
| 2021 | 2020 | 2019 | 2018 | 2017 | 2021 | 2020 | 2019 | 2018 | 2017 |
| 9641 | 13393 | 12045 | 8698 | 6982 | 8525 | 8029 | 8501 | 9232 | 10312 |

 **4.3.2. Registruotas nedarbas Kauno mieste**

Užimtumo tarnybos duomenimis, per 2022 m. dvylika mėnesių vidutinis bedarbių procentas nuo darbingo amžiaus Kauno miesto gyventojų yra 9,7 proc., vidutinis bedarbių skaičius – 17 483,4, iš jų:

bedarbiai – darbingo amžiaus neįgalieji, kuriems nustatytas iki 25 procentų darbingumo lygis arba sunkus neįgalumo lygis, – 54;

bedarbiai – darbingo amžiaus neįgalieji, kuriems nustatytas 30–40 procentų darbingumo lygis arba vidutinis neįgalumo lygis, – 355;

bedarbiai – darbingo amžiaus neįgalieji, kuriems nustatytas 45–55 procentų darbingumo lygis arba lengvas neįgalumo lygis, – 623;

rūpintiniai, kuriems iki pilnametystės buvo nustatyta rūpyba, kol jiems sukaks 25 metai, – 0 (šios kategorijos bedarbiai nebuvo remiami);

pirmą kartą pagal įgytą kvalifikaciją ar kompetenciją darbo veiklą pradedantys bedarbiai – 88;

ilgalaikiai bedarbiai iki 25 metų, kurių nedarbo trukmė ilgesnė kaip 6 mėnesiai, ir ilgalaikiai bedarbiai nuo 25 metų, kurių nedarbo trukmė ilgesnė kaip 12 mėnesių, skaičiuojant nuo įsiregistravimo Užimtumo tarnyboje dienos – 4 316,9;

vyresni kaip 50 metų darbingo amžiaus darbingi asmenys – 6 136,6, vyresni kaip 45 metų bedarbiai – 7 949,5;

nėščios moterys, motinos (įmotės) arba tėvai (įtėviai), globėjai, rūpintojai ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. – pripažintą vaiku invalidu), ir asmenys, prižiūrintys neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos (toliau – Neįgalumo ir darbingumo nustatymo tarnyba) sprendimu nustatyta nuolatinė slauga ar priežiūra – 897;

grįžę iš laisvės atėmimo vietų, kai laisvės atėmimo laikotarpis buvo ne trumpesnis kaip 6 mėnesiai, jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų, – 24;

iki įsiregistravimo teritorinėje darbo biržoje nedirbę 2 ir daugiau metų bedarbiai nebuvo remiami;

priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo, – 1;

prekybos žmonėmis aukos, baigusios psichologinės socialinės ir (ar) profesinės reabilitacijos programas, – 0 (šios kategorijos bedarbiai nebuvo remiami);

grįžę į Lietuvą nuolat gyventi politiniai kaliniai ir tremtiniai ir jų šeimų nariai (sutuoktinis, vaikai (įvaikiai) iki 18 metų) – 0 (šios kategorijos bedarbiai nebuvo remiami);

turintys teisę į papildomas užimtumo garantijas pagal Lietuvos Respublikos valstybės įmonės Ignalinos atominės elektrinės darbuotojų papildomų užimtumo ir socialinių garantijų įstatymą – 0 (šios kategorijos bedarbiai nebuvo remiami);

bedarbiai iki 29 metų – 4 013.

 **5. Esamos socialinių paslaugų infrastruktūros savivaldybėje analizė**

Savivaldybėje socialines paslaugas organizuoja ir administruoja Savivaldybės administracijos Socialinių paslaugų skyrius, o jas teikia Savivaldybės įsteigtos socialinių paslaugų įstaigos, privačios ir viešosios įstaigos, nevyriausybinės organizacijos, iš kurių perkamos (tiesiogiai ar per viešuosius pirkimus) ar pagal Savivaldybės, valstybės ir (ar) Europos Sąjungos projektus, programas finansuojamos socialinės paslaugos.

Savivaldybės gyventojams socialines paslaugas šiuo metu teikia šios įstaigos (2022 metų gruodžio 31 d. aktyvių paslaugų gavėjų duomenys):

|  |  |  |
| --- | --- | --- |
| Socialinių paslaugų įstaigos pavadinimas | Gavėjų skaičius | Iš jų finansuoja Savivaldybė |
| 1. Ilgalaikė (trumpalaikė) socialinė globa institucijoje (vaikų su negalia, darbingo amžiaus asmenų su negalia ir senyvo amžiaus asmenų)
 |
| * 1. Savivaldybės biudžetinės (viešosios) įstaigos
 |
| Kauno kartų namai, VšĮ Kauno Panemunės socialinės globos namai, Negalią turinčių asmenų centras „Korys“ | 104 | 47 |
| * 1. Nevyriausybinės, viešosios (privatus sektorius) įstaigos
 |
| VšĮ „Gerumo namai“, VšĮ „Akacijų užuovėja“, viešoji įstaiga „Edjuva“, VšĮ „Privati slaugos tarnyba“, UAB „Remedas“, UAB „Artjusta“, VšĮ „Globos ir priežiūros centras“, VšĮ „Slaugos komanda“, viešoji įstaiga „OFM mažesnieji broliai“, VšĮ „Vilties žiedas“, VšĮ „Senelių rojus“, VšĮ „Akacijų žiedai“, VšĮ Giedruma LT, VšĮ Šilavoto globos namai, VšĮ Ramučių globos namai, VšĮ „Ežerėlio slaugos namai“, VšĮ Druskininkų globos ir slaugos namai, VšĮ „Rojaus vartai“, viešoji įstaiga „Marijampolės Švento arkangelo Mykolo globos namai“, VšĮ Muniškių socialinės globos namai, viešoji įstaiga Lietuvos reabilitacijos ir slaugos centras, VšĮ „Senjorų Vila“, VšĮ „Gintkosta“, VšĮ „Namučiai Jums“, VšĮ Senelių namai „Užusaliai“, VšĮ Ruklos globos namai, VšĮ „Pimonovų fondo globos namai“, viešoji įstaiga Rumšiškių senelių globos namai „Auksinis amžius“, VšĮ „Giraitės namai“, Sveikatos metai, viešoji įstaiga, VšĮ „Kazlų Rūdos slaugos ir socialinės globos namai“, VšĮ Slaugos namai „Eimanta“, VšĮ „Šatijų rezidencija“, viešoji įstaiga Gėlos globos namai, viešoji įstaiga Švč. Marijos globos namai, VšĮ Adutiškio senelių namai, viešoji įstaiga „Elijos vėjažolė“, Kudirkos Naumiesčio parapijos socialinės pagalbos centras, VšĮ „Teleičių globos namai“, viešoji įstaiga „Šv. Domininko namai“, VšĮ Rokų socialinės gerovės centras, VšĮ Saulės globos namai, VšĮ „Globasta“, asociacija Kauno „Arkos“ bendruomenė | 825 | 190 |
| * 1. Kitų savivaldybių biudžetinės (savivaldybių viešosios) įstaigos
 |
| Raseinių r. Blinstrubiškių socialinės globos namai, Prienų globos namai, viešoji įstaiga Marijampolės pirminės sveikatos priežiūros centras, Klaipėdos sutrikusio vystymosi kūdikių namai | 59 | 30 |
| * 1. Valstybės biudžetinės (viešosios) įstaigos
 |
| Viešoji įstaiga „Senevita“, Adakavo socialinės globos namai, Aknystos socialinės globos namai, viešoji įstaiga Antavilių pensionatas, Aukštelkės socialinės globos namai, Didvyžių socialinės globos namai, Dūseikių socialinės globos namai, Ilguvos socialinės globos namai, Jasiuliškių socialinės globos namai, Jotainių socialinės globos namai, Kalvarijos socialinės globos namai, Kupiškio socialinės globos namai, Latėnų socialinės globos namai, Linkuvos socialinės globos namai, Macikų socialinės globos namai, Kėdainių socialinės globos namai, Marijampolės specialieji socialinės globos namai, Padvarių socialinės globos namai, Prūdiškių socialinės globos namai, Skemų socialinės globos namai, Stonaičių socialinės globos namai, Strėvininkų socialinės globos namai, Strūnos socialinės globos namai, Suvalkijos socialinės globos namai, Utenos socialinės globos namai, Veisiejų socialinės globos namai, Visagino socialinės globos namai, Zarasų socialinės globos namai, globos namai „Užuovėja“, Senjorų socialinės globos namai, Specialieji socialinės globos namai „Tremtinių namai“  | 186 | 48 |
| 1. Ilgalaikė (trumpalaikė) socialinė globa institucijoje vaikams, likusiems be tėvų globos
 |
| * 1. Savivaldybės biudžetinės įstaigos
 |
| Kauno savivaldybės vaikų globos namai, Vaikų gerovės centras „Pastogė“ (iki 3 mėn.) (įskaitant ir nelydimus nepilnamečius ukrainiečius)  | 86 | 65 |
| * 1. Nevyriausybinės, viešosios (privatus sektorius) įstaigos
 |
| Fondo „Parama vaikui“ nevalstybiniai vaikų globos namai „Namų židinys“, VšĮ „Kurkime vaikams rytojų“ | 11 | 11 |
| * 1. Kitų savivaldybių biudžetinės (savivaldybių viešosios) įstaigos
 |
| VšĮ Šakių vaikų globos namai, A. Bandzos socialinių paslaugų namai | 13 | 13 |
| * 1. Valstybės biudžetinės (viešosios) įstaigos
 |
| Socialinės globos centras „Vija“ (įskaitant ir nelydimus nepilnamečius ukrainiečius) | 39 | 4 |
| 1. Ilgalaikė (trumpalaikė) socialinė globa vaikams, likusiems be tėvų globos, šeimynose
 |
| Audronės šeimyna  | 5 | 5 |
| 1. Trumpalaikė (atokvėpio) socialinė globa (kartu su dienos socialine globa institucijoje) vaikams su negalia ir suaugusiems asmenims su negalia
 |
| * 1. Savivaldybės biudžetinės įstaigos
 |
| Kauno šv. Roko mokykla, Negalią turinčių asmenų centras „Korys“ | 25 | 6 |
| * 1. Valstybės biudžetinės (valstybės viešosios) įstaigos
 |
| Socialinės globos centras „Vija“ | 8 | 8 |
| 1. Dienos socialinė globa institucijoje vaikams su negalia, suaugusiems asmenims su negalia ir senyvo amžiaus asmenims su negalia
 |
| * 1. Savivaldybės biudžetinės (viešosios) įstaigos
 |
| Kauno šv. Roko mokykla, Negalią turinčių asmenų centras „Korys“, Kauno miesto socialinių paslaugų centras, VšĮ Kauno Panemunės socialinės globos namai | 165 | 63 |
| * 1. Nevyriausybinės, viešosios (privatus sektorius) įstaigos
 |
| Lietuvos sveikatos mokslų universiteto ligoninė Kauno klinikos, VšĮ „Ištiesk pagalbos ranką“, asociacija Kauno „Arkos“ bendruomenė, VšĮ „Socialinės terapijos namai“, VšĮ Valakupių reabilitacijos centras | 96 | 30 |
| * 1. Valstybės biudžetinės (valstybės viešosios) įstaigos
 |
| Socialinės globos centras „Vija“ | 20 | 0 |
| 1. Dienos socialinė globa asmens namuose vaikams su negalia, suaugusiems asmenims su negalia ir senyvo amžiaus asmenims su negalia
 |
| * 1. Savivaldybės biudžetinės (viešosios) įstaigos
 |
| Kauno miesto socialinių paslaugų centras, Negalią turinčių asmenų centras „Korys“ | 93 | 14 |
| * 1. Nevyriausybinės, viešosios (privatus sektorius) įstaigos
 |
| Viešoji įstaiga „Nacionalinis socialinės integracijos institutas“, Lietuvos samariečių bendrijos Kauno skyrius, labdaros ir paramos fondas „Pagalbos namuose tarnyba“, VšĮ „Dalinu gerumą“, „APA Group“, UAB, UAB „Medgintras“, viešoji įstaiga „Vilties žiedas“, viešoji įstaiga „Privati slaugos tarnyba“, viešoji įstaiga Valakupių reabilitacijos centras , UAB „Lindego“, Samariečių daugiafunkcis centras, VšĮ „Nenugalimi kartu“, VšĮ „Kauno globa“  | 345 | 94 |
| 7. Socialinės priežiūros (pagalba į namus) paslaugų teikimas suaugusiems asmenims su negalia ir senyvo amžiaus asmenims |
| 7.1. Savivaldybės biudžetinės įstaigos  |
| Kauno miesto socialinių paslaugų centras | 213 | 213 |
| 7.2. Nevyriausybinės, viešosios (privatus sektorius) įstaigos |
| Labdaros ir paramos fondas „Pagalbos namuose tarnyba“, VšĮ Valakupių reabilitacijos centras, VšĮ „Nacionalinis socialinės integracijos institutas“, Lietuvos samariečių bendrijos Kauno skyrius, UAB „Edjauta“, VšĮ Senjorų dienos centras „Keturlapis dobilas“, VšĮ „Nuoširdus rūpestis“, VšĮ „Kauno globa“, Samariečių daugiafunkcis centras  | 726 | 726 |
| 8. Socialinių įgūdžių ugdymas, palaikymas ir (ar) atkūrimas socialinių paslaugų įstaigoje (dienos centre) suaugusiems asmenims su negalia, senyvo amžiaus asmenims  |
| 8.1. Nevyriausybinės, viešosios (privatus sektorius) įstaigos |
| VšĮ Valakupių reabilitacijos centras, VšĮ „SocACTIVA“, VšĮ Senjorų dienos centras „Keturlapis dobilas“ | 32 | 32 |
| 8.2. Savivaldybės biudžetinės (viešosios) įstaigos  |
| Kauno miesto socialinių paslaugų centras, Kauno kartų namai, VšĮ Kauno Panemunės socialinės globos namai | 62 | 62 |
| 9. Socialinių įgūdžių ugdymas, palaikymas ir (ar) atkūrimas socialinių paslaugų įstaigoje (dienos centre) suaugusiems asmenims, patiriantiems socialinę riziką |
| Nevyriausybinės, viešosios (privatus sektorius) įstaigos |
| Kauno arkivyskupijos Caritas | 47 | 47 |
| 10. Apgyvendinimas savarankiško gyvenimo namuose (asmenims su proto ir psichikos negalia) |
| Savivaldybės biudžetinės įstaigos  |
| Negalią turinčių asmenų centras „Korys“ | 11 | 11 |
| 11. Apgyvendinimas savarankiško gyvenimo namuose (motinoms su vaikais) |
| Savivaldybės biudžetinės įstaigos  |
| Kauno kartų namai  | 2 | 2 |
| 12. Socialinių įgūdžių ugdymo, palaikymo ir (ar) atkūrimo paslaugos socialinę riziką patiriantiems suaugusiems asmenims |
| 12.1. Savivaldybės biudžetinės įstaigos  |
| Kauno miesto socialinių paslaugų centras (laikino apnakvindinimo ir apgyvendinimo nakvynės namuose paslaugos)  | 172 | 172 |
| Kauno miesto socialinių paslaugų centras (saugi nakvynė) | 1277 asmenys,3053 kartai | 1277 |
| Kauno miesto socialinių paslaugų centras (m**obilusis socialinis darbas gatvėse)** | 44 asmenys,218 kartų vykta į gatves | 44 |
| 12.2. Nevyriausybinės, viešosios (privatus sektorius) įstaigos |
| VšĮ Kovos su prekyba žmonėmis ir išnaudojimu centras (paslaugos asmenims, nukentėjusiems (galimai nukentėjusiems) nuo prekybos žmonėmis) | 0 | 0 |
| Kauno apskrities moterų krizių centras (psichosocialinės pagalbos paslaugos artimoje aplinkoje smurtą patyrusiems ar patiriantiems asmenims) | 69 | 69 |
| Kauno apskrities vyrų krizių centras (psichosocialinės pagalbos paslaugų teikimas artimoje aplinkoje smurtaujantiems asmenims) | 45 | 45 |
| 13. Vaikų dienos socialinė priežiūra vaikų dienos centre |
| 13.1. Nevyriausybinės, viešosios (privatus sektorius) įstaigos |
| Lietuvos samariečių bendrijos Kauno skyrius, labdaros ir paramos fondas „Tavo galimybė“, VšĮ „Ištiesk pagalbos ranką“ vaikų dienos centras „Šypsena“, VšĮ „Ištiesk pagalbos ranką“ vaikų dienos centras „Santara“, VšĮ „Ištiesk pagalbos ranką“ vaikų dienos centras „Meilės lašelis“, VšĮ „Juventa“, Dieviškosios Jėzaus Širdies pranciškonių kongregacijos Žaliakalnio vaikų dienos centras, asociacija „Kauno karmelitų bendruomenė“, Marijos krikščionių pagalbos dukterų instituto Palemono vaikų dienos centras, Kauno arkivyskupijos šeimos centras, labdaros ir paramos fondo „Alfa 1“ vaikų dienos centras, Kauno Švč. Jėzaus Širdies parapijos Šančių vaikų dienos centras, Maltos ordino pagalbos tarnybos vaikų dienos centrai (Gričiupio seniūnijoje, Vilijampolės seniūnijoje ir Petrašiūnų seniūnijoje), Lietuvos vaikų dienos centrų asociacijos Panemunės vaikų dienos centras, VšĮ „Vestos projektai“, VšĮ „Actio Catholica Patria“, Kauno Palaimintojo Jurgio Matulaičio parapija, VšĮ „Psichologinės paramos ir konsultavimo centras“, Kauno arkivyskupijos Caritas, labdaros ir paramos fondas „Tikras draugas“, visuomeninė organizacija „Esam šalia“, Krikščioniškasis labdaros fondas „Tėvo namai“, VšĮ Vilties spindulėlis, VšĮ „Kauno lietaus vaikai“ , VšĮ „Senamiesčio vaikų dienos centras“, Kauno arkivyskupijos šeimos centras | 670 | 670 |
| 13.2. Savivaldybės biudžetinės įstaigos  |
| Vaikų gerovės centras „Pastogė“ | 10 | 10 |
| 14. Socialinių įgūdžių ugdymo, palaikymo ir (ar) atkūrimo paslaugos socialinę riziką patiriančioms šeimoms su vaikais namuose ir (ar) vaikams dienos centruose |
| 14.1. Savivaldybės biudžetinės įstaigos  |
| Kauno miesto socialinių paslaugų centras | 404 | 100 |
| 14.2. Nevyriausybinės, viešosios (privatus sektorius) įstaigos |
| Lietuvos samariečių bendrijos Kauno skyrius, VšĮ „Senamiesčio vaikų dienos centras“, labdaros ir paramos fondas „Alfa 1“, Kauno Šv. Kryžiaus (Karmelitų) parapija, labdaros ir paramos fondas „Tavo galimybė“, VšĮ „Juventa“, VšĮ „Ištiesk pagalbos ranką“, VšĮ „Psichologinės paramos ir konsultavimo centras“, Maltos ordino pagalbos tarnyba, Lietuvos vaikų dienos centrų asociacija, Dieviškosios Jėzaus Širdies pranciškonių kongregacija, VšĮ „Vestos projektai“, VšĮ „Nuoširdus rūpestis“ | 173 | 85 |
| 15. Socialinių įgūdžių ugdymo, palaikymo ir (ar) atkūrimo paslaugos asmens namuose (nepilnamečius vaikus auginančioms šeimoms, kurios susiduria su sunkumais (individualios priežiūros darbuotojo pagalba)) |
| Nevyriausybinės, viešosios (privatus sektorius) įstaigos |
| VšĮ „Nuoširdus rūpestis“, Lietuvos samariečių bendrijos Kauno skyrius | 100 | 50 |
| 16. Intensyvi krizių įveikimo pagalba socialinę riziką patiriančioms šeimoms |
| 16.1. Savivaldybės biudžetinės įstaigos  |
| Kauno miesto socialinių paslaugų centras, Kauno kartų namai | 54 | 54 |
| 16.2. Nevyriausybinės, viešosios (privatus sektorius) įstaigos |
| VšĮ „Vilties žiedas“ | 4 | - |
| 17. Palydėjimo paslauga jaunuoliams |
| 17.1. Savivaldybės biudžetinės įstaigos  |
| Kauno savivaldybės vaikų globos namai | 35 | 35 |
| 17.2. Nevyriausybinės, viešosios (privatus sektorius) įstaigos |
| VšĮ „Actio catholica Patria“, labdaros ir paramos fondas „Gyvenimo vartai“, Maltos ordino pagalbos tarnyba | 30 | 20 |
| 18. Bendrosios socialinės paslaugos (transporto organizavimo paslauga (kartu su palydėjimu ir pagalba) |
| 18.1. Savivaldybės biudžetinės įstaigos  |
| Kauno miesto socialinių paslaugų centras | 44 | 44 |
| 18.2. Nevyriausybinės, viešosios (privatus sektorius) įstaigos |
| Maltos ordino pagalbos tarnyba, VšĮ „Aktyvi pagalba“, Lietuvos samariečių bendrijos Kauno skyrius | 85 | 85 |
| 19. Bendrosios socialinės paslaugos (maitinimo organizavimas)  |
| Nevyriausybinės, viešosios (privatus sektorius) įstaigos |
| Kauno Kristaus Prisikėlimo parapija (maitinimo paslaugos (Sriubos valgykla) | 270 | 270 |
| 20. Bendrosios socialinės paslaugos (asmeninės higienos ir priežiūros paslaugų organizavimas)  |
| Savivaldybės biudžetinės įstaigos  |
| Kauno miesto socialinių paslaugų centras | 74 paslaugų gavėjai,646 kartai | 74 |
| **Kauno miesto socialinių paslaugų centras (tuberkuliozės ištyrimas)** | 43 | 43 |

**6. Savivaldybės galimybių teikti socialines paslaugas ir socialinių paslaugų poreikio įvertinimas**

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes[[1]](#footnote-1)5 | Asmenų (šeimų) skaičius, kuriems socialinių paslaugų poreikis | 1000 gyventojų pagal amžiaus grupes tenka (paslaugų gavėjų) vietų skaičius |
| įvertin-tas | nepaten-kintas |
| 1. | Ilgalaikė (trumpalaikė) socialinė globa |
| 1.1. | be tėvų globos likę vaikai, kuriems nustatyta nuolatinė globa | 149 | 0 | 2,77 |
| 1.2. | vaikai su negalia  | 4 | 0 | 0,07 |
| 1.3. | suaugę asmenys su negalia  | 320 | 4 | 2,86 |
| 1.4. |  senyvo amžiaus asmenys | 850 | 0 | 6,42 |
| 2. | Dienos socialinė globa institucijoje |
| 2.1. | vaikai su negalia | 93 | 0 | 1,73 |
| 2.2. | suaugę asmenys su negalia | 149 | 0 | 1,33 |
| 2.3. | senyvo amžiaus asmenys | 39 | 0 | 0,29 |
| 3. | Dienos socialinė globa asmens namuose |
| 3.1. | vaikai su negalia | 10 | 0 | 0,19 |
| 3.2. | suaugę asmenys su negalia | 47 | 0 | 0,42 |
| 3.3. | senyvo amžiaus asmenys | 381 | 0 | 2,82 |
| 4. | Pagalba į namus |
| 4.1. | suaugę asmenys su negalia ir jų šeimos | 40 | 0 | 0,36 |
| 4.2. | senyvo amžiaus asmenys ir jų šeimos | 899 | 0 | 6,79 |
| 5. | Socialinių įgūdžių ugdymas, palaikymas ir (ar) atkūrimas institucijoje |
| 5.1. | suaugę asmenys su negalia ir jų šeimos | 31 | 0 | 0,28 |
| 5.2 | senyvo amžiaus asmenys ir jų šeimos | 63 | 0 | 0,70 |
| 5.3. | suaugę asmenys, patiriantys socialinę riziką, ir jų šeimos | 47 | 0 | 0,19 |
| 5.4. | Vaikų dienos socialinė priežiūra | 680 | 0 | 12,67 |
| 5.5. | Apgyvendinimas savarankiško gyvenimo namuose (suaugę asmenys su negalia) | 11 | 0 | 0,10 |
| 5.6. | Apgyvendinimas savarankiško gyvenimo namuose (motinos, patiriančios socialinę riziką, su mažamečiais vaikais) | 2 | 0 | 0,02 |
| 5.7. | Apgyvendinimas ir apnakvindinimas nakvynės namuose (nurodyta, kiek kartų) | 1277 | 0 | 5,23 |
| 5.8. | Palydėjimo paslauga jaunuoliams, sulaukusiems pilnametystės, asmenys (iki 24 m.), kuriems buvo teikta socialinė globa (rūpyba) socialinės globos įstaigoje  | 65 | 0 | 0,58 |
| 5.9. | Intensyvi krizių įveikimo pagalba (krizių centre) | 58 | 0 | 0,52 |
| 5.10. | Psichosocialinė pagalba (patyrusiems smurtą arba smurtavusiems artimoje aplinkoje) | 114 | 0 | 0,47 |
| 5.11. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | 635 | 0 | 11,83 |
| 6. | Socialinių įgūdžių ugdymas, palaikymas ir (ar) atkūrimas asmens (šeimos) namuose |
|  | Šeimos, patiriančios socialinę riziką | 577 | 0 | 5,16 |
| 7. | Bendrosios socialinės paslaugos |
| 7.1. | Transporto paslauga | 162 | 0 | 0,44 |
| 7.2. | Maitinimo paslauga | 270 | 0 | 1,10 |
| 7.3.  | Asmeninės higienos ir priežiūros paslaugų organizavimas | 117 | 0 | 0,48 |

**6.1. Savivaldybės organizuojamų socialinių paslaugų analizė**

Socialinių paslaugų skyrius, įgyvendindamas Savivaldybės strateginį veiklos planą ir vykdydamas 2022 metų socialinių paslaugų plane iškeltus tikslus ir uždavinius, nuosekliai vykdė planuotas veiklas. Planuoti rodikliai pasiekti, neatsižvelgiant į tai, kad valstybės perduotoms funkcijoms atlikti, tai yra asmenų su sunkia negalia paslaugoms teikti, nebuvo laiku skiriama pakankamai lėšų atsiskaityti su paslaugų teikėjais už suteiktas socialinės globos paslaugas.

Taip pat per paskutinius kelerius metus buvo dažnai koreguojamas Socialinių paslaugų įstatymas ir jį įgyvendinantys teisės aktai įvedant vis naujas paslaugas, kurios savo turiniu dubliuojasi su jau esamomis, skaidant esamas paslaugas ar perkeliant iki šiol buvusias programiniu principu organizuotas paslaugas. Visi šie pakeitimai dažniausiai atliekami nenuosekliai, detalizuojant tik konkrečią naują nuostatą, neperžiūrint ir nesusisteminant jau esančių nuostatų, nesprendžiant anksčiau savivaldybių iškeltų problemų, ir tai tik dar labiau apsunkina socialinių paslaugų planavimą ir jų teikimo organizavimą.

Pateikiame informaciją apie planuotas įgyvendinti veiklas, planuotus rodiklius ir jų įvykdymą:

6.1.1. Pagalbos šeimai ir vaikui, patiriantiems socialinę riziką, paslaugų teikimas:

|  |  |  |  |
| --- | --- | --- | --- |
| Paslaugos pavadinimas | Planuotas asmenų skaičius 2022 metais | 2022 m. gruodžio 31 d. duomenys apie aktyvius paslaugų gavėjus | Pastaba  |
| Vaikų, netekusių tėvų globos, auginimas šeimai artimoje aplinkoje (pagalbos pinigų skyrimas už globojamus vaikus ir laikinos priežiūros išmoką) | Bus skiriamas finansavimas 521 globėjui (rūpintojui) | Skirta 635 globėjams (rūpintojams) |  |
| Socialinės priežiūros (socialinių įgūdžių ugdymo, palaikymo ir (ar) atkūrimo) paslaugų, teikiamų socialinę riziką patiriančioms šeimoms su vaikais namuose, tęstinumas | Paslaugos bus suteiktos 140 šeimų, patiriančių sunkumus ir grėsmes | Paslaugos suteiktos 173 šeimoms, patiriančioms sunkumus ir grėsmes |  |
| Vaikų socialinė priežiūra vaikų dienos centruose  | Paslaugos bus suteiktos 500 vaikų  | Paslaugas vaikų dienos centruose gavo 680 vaikų |  |
| Socialinės globos paslaugos institucijoje vaikams, likusiems be tėvų globos | Paslaugos bus suteiktos 28 vaikams, likusiems be tėvų globos | Paslaugos institucijoje suteiktos 28 vaikams, likusiems be tėvų globos  |  |
| Paslaugų teikimas šeimynose vaikams, likusiems be tėvų globos | Paslaugos bus suteiktos 16 vaikų, likusių be tėvų globos | Paslaugos šeimynose suteiktos 5 vaikams, likusiems be tėvų globos  | 2 šeimynos nustojo vykdyti veiklą (dėl šeimynų dalyvių netekties) |
| Socialinių įgūdžių ugdymo, palaikymo ir (ar) atkūrimo paslaugos šeimoms, susiduriančioms su sunkumais ir auginančioms nepilnamečius vaikus (asmeninio asistento paslauga), jų namuose | 100 šeimų bus suteiktos socialinės priežiūros paslaugos namuose | Paslaugos suteiktos 100 šeimų, susiduriančių su sunkumais ir auginančių nepilnamečius vaikus |  |
| Apgyvendinimo savarankiško gyvenimo namuose paslaugos likusioms be tėvų globos merginoms (nuo 16 m.), kurioms buvo nustatyta laikinoji ar nuolatinė rūpyba (iki 24 m.) | 3 merginos, kurių socialinė globa yra pasibaigusi (baigiasi), įgis socialinių įgūdžių | Paslaugos suteiktos 4 merginoms, jos įgijo socialinių įgūdžių |  |
| Apgyvendinimo savarankiško gyvenimo namuose paslaugos likusiems be tėvų globos vaikinams (nuo 16 m.) ir kuriems buvo nustatyta laikinoji ar nuolatinė rūpyba (iki 24 m.) | 5 vaikinai, kuriems socialinė globa yra pasibaigusi (baigiasi), įgis socialinių įgūdžių | Paslaugos suteiktos 4 vaikinams, jie įgijo socialinių įgūdžių  | Tik 4 vaikinams reikėjo šios paslaugos |
| Intensyvi krizių įveikimo pagalba vaikams, turintiems emocijų ir elgesio sutrikimų ir (ar) kitų sunkumų, ir (ar) jų šeimos nariams | 30 vaikų bus suteiktos paslaugos, kurios padės įveikti sunkumus | Paslaugos suteiktos 30 vaikų, turinčių emocijų ir elgesio sutrikimų, ir jų šeimos nariams  |  |
| Savanorių grupių darbas su paaugliais (10–18 m.) ir jų veiklos koordinavimas  | Sumažės delinkventinio elgesio vaikų – ne mažiau kaip 50 proc. nuo visų gavusių paslaugas vaikų  | Sudarytos grupės (poros), vykdomas porų užimtumo koordinavimas, individualūs atvejų aptarimai | Rodiklis nepasiektas, nes viešųjų pirkimų sutartis buvo pasirašyta tik 2022 m. liepos 5 d. Vadovaujantis sutarties nuostatomis, buvo apmokyti savanoriai darbui su vaikais, ir sudarytos savanorių –vaikų poros, tačiau delinkventinio vaikų elgesio pokytis nebuvo vertinamas |
| Savarankiško gyvenimo įgūdžių ugdymo paslaugų teikimas neįgaliesiems – proto ir (arba) psichikos negalią turintiems tėvams ir (arba) motinoms (šeimoms), auginantiems vaikus | 10 tėvų (motinų), auginančių vaiką (vaikus) ir turinčių proto ir (arba) psichikos negalią, įgis savarankiško gyvenimo įgūdžių auginant vaikus ir gyvenant savarankiškai arba išlaikys šiuos įgūdžius  | Paslaugos suteiktos proto ir (arba) psichikos negalią turinčių 10 tėvų (motinų), auginančių vaiką (vaikus) |  |

6.1.2. Paslaugų teikimas vaikams su negalia, darbingo amžiaus asmenims su negalia ir jų šeimoms:

|  |  |  |  |
| --- | --- | --- | --- |
| Paslaugos pavadinimas | Planuotas asmenų skaičius 2022 metais | 2022 m. gruodžio 31 d. duomenys apie aktyvius paslaugų gavėjus | Pastaba  |
| Ilgalaikės (trumpalaikės) socialinės globos paslaugų teikimas suaugusiems asmenims su negalia ir vaikams su negalia  | 273 suaugusiems asmenims su negalia ir vaikams su negalia bus suteiktos ilgalaikės (trumpalaikės) socialinės globos paslaugos | Paslaugos suteiktos 318 neįgalių asmenų |  |
| Ilgalaikės (trumpalaikės) socialinės globos teikimas suaugusiems asmenims su negalia grupinio gyvenimo namuose | 6 suaugusiems asmenims su negalia bus suteiktos paslaugos grupinio gyvenimo namuose | Paslaugos grupiniuose gyvenimo namuose suteiktos 6 neįgaliems asmenims |  |
| Dienos socialinės globos teikimas institucijoje (dienos centre) suaugusiems asmenims su negalia ir vaikams su negalia  | 43 vaikams su negalia ir 38 suaugusiems asmenims su negalia bus suteikta dienos socialinės globos paslauga dienos centre | Paslaugos institucijoje (dienos centre) suteiktos 242 neįgaliems asmenims, iš jų 149 suaugusiems asmenims su negalia ir 93 vaikams su negalia |  |
| Dienos socialinės globos teikimas asmens namuose suaugusiems asmenims su negalia ir vaikams su negalia | 2 vaikams su negalia ir 8 suaugusiems asmenims su negalia bus suteikta dienos socialinės globos paslauga asmens namuose | Paslaugos asmens namuose suteiktos 57 neįgaliems asmenims, iš jų 47 suaugusiems asmenims su negalia ir 10 vaikų su negalia |  |
| Transporto paslaugų teikimas gulinčiam asmeniui su asistentu; asmeniui neįgaliojo vežimėlyje su asistentu ir neįgaliam asmeniui su asistentu  | Paslauga bus suteikta 53 asmenims su negalia  | Paslaugos suteiktos 88 asmenims, kurie dėl negalios negali naudotis viešuoju transportu |  |
| Socialinių įgūdžių ugdymo, palaikymo ir (ar) atkūrimo paslaugos dienos centre suaugusiems asmenims su negalia | 18 suaugusių asmenų su negalia bus suteikta palaikymo ir (ar) atkūrimo paslauga dienos centre  | Paslaugos suteiktos 31 suaugusiam asmeniui su negalia |  |
| Maitinimo ir pragyvenimo išlaidų kompensavimas ambulatorinės medicininės reabilitacijos metu asmenims, dalyvavusiems šalinant Černobylio atominės elektrinės avarijos padarinius  | 2 asmenims ne daugiau kaip 18 dienų per metus bus suteiktos maitinimo ir pragyvenimo paslaugos | Paslaugos suteiktos 2 neįgaliems asmenims, kurie dalyvavo šalinant Černobylio atominės elektrinės avarijos padarinius |  |
| Asmeninės pagalbos teikimas asmenims su negalia | 14 suaugusių asmenų su negalia gaus asmeninę pagalbą  | Paslaugos suteiktos 65 asmenims su negalia |  |
| Asmenų su negalia būsto pritaikymas | 30 asmenų su negalia bus pritaikytas būstas neįgaliųjų poreikiams tenkinti  | 60 būstų pritaikyti neįgaliųjų poreikiams |  |
| Socialinės reabilitacijos paslaugų neįgaliesiems bendruomenėje teikimas  | Paslaugos bus suteiktos 1608 asmenims su negalia ir 140 šeimų, kuriose gyvena asmuo su negalia | Paslaugos suteiktos 1716 neįgaliųjų ir 282 jų šeimos nariams  |  |

6.1.3. Socialinių paslaugų teikimas senyvo amžiaus asmenims ir jų šeimoms:

|  |  |  |  |
| --- | --- | --- | --- |
| Paslaugos pavadinimas | Planuotas asmenų skaičius 2022 metais | 2022 m. gruodžio 31 d. duomenys apie aktyvius paslaugų gavėjus | Pastaba  |
| Ilgalaikės (trumpalaikės) socialinės globos teikimas senyvo amžiaus asmenims institucijoje  | 780 senyvo amžiaus asmenų gaus ilgalaikės (trumpalaikės) socialinės globos paslaugas institucijoje | Paslaugos suteiktos 850 senyvo amžiaus asmenų |  |
| Dienos socialinės globos teikimas institucijoje (dienos centre) senyvo amžiaus asmenims  | 30 senyvo amžiaus asmenų gaus dienos socialinės globos paslaugas dienos centre | Paslaugos suteiktos 39 senyvo amžiaus asmenims dienos centre |  |
| Dienos socialinės globos teikimas asmens namuose senyvo amžiaus asmenims | 150 senyvo amžiaus asmenų gaus dienos socialinės globos paslaugas savo namuose | Paslaugos suteiktos 381 senyvo amžiaus asmeniui jų namuose |  |
| Socialinės priežiūros (socialinių įgūdžių, palaikymo ir (ar) atkūrimo) paslaugų teikimas dienos centre senyvo amžiaus asmenims | 20 senyvo amžiaus asmenų bus suteiktos socialinės priežiūros paslaugos dienos centre | Paslaugos suteiktos 63 senyvo amžiaus asmenims dienos centre |  |
| Socialinės priežiūros (pagalba į namus) paslaugų teikimas senyvo amžiaus asmenims | 450 asmenų bus suteiktos socialinės priežiūros (pagalba į namus) paslaugos | Paslaugos suteiktos 899 senyvo amžiaus asmenims jų namuose |  |
| Mobiliosios socialinės pagalbos teikimas asmenims (šeimoms), kurie susiduria su sunkumais, siekiant suteikti jiems socialinę ir (arba) psichologinę pagalbą | 10 asmenų (šeimų), kuriems gimė neįgalus vaikas, 20 darbingo amžiaus asmenų arba šeimų, kuriose jų šeimos nariams reikalinga pagalba dėl sveikatos būklės sutrikdymo, 30 senyvo amžiaus asmenų gaus paslaugas vienišumui ir socialinei atskirčiai mažinti  | Paslaugos suteiktos 8 asmenims, patiriantiems nerimą dėl sveikatos pablogėjimo, 8 asmenims, patiriantiems socialinę atskirtį ir 8 šeimoms, auginančioms neįgalų vaiką | Paslauga pradėta teikti tik nuo 2022 m. birželio mėn.  |

6.1.4. Paslaugų teikimas asmenims ir šeimoms, patiriantiems socialinę riziką:

|  |  |  |  |
| --- | --- | --- | --- |
| Paslaugos pavadinimas | Planuotas asmenų skaičius 2022 metais | 2022 m. gruodžio 31 d. duomenys apie aktyvius paslaugų gavėjus  | Pastaba  |
| Nemokamo maitinimo organizavimas teikėjo valgykloje Kauno mieste gyvenantiems asmenims, neišgalintiems maitintis savo namuose | Vidutiniškai 340 asmenų per mėnesį gaus maitinimo paslaugas  | Paslaugas gavo vidutiniškai 270 asmenų, neišgalinčių maitintis savo namuose | Padidėjus paslaugos kainai, sumažėjo porcijų skaičius |
| Socialinės priežiūros (socialinių įgūdžių ugdymo, palaikymo ir (ar) atkūrimo organizavimo) paslaugos nukentėjusiems ar galėjusiems nukentėti nuo prekybos žmonėmis asmenims  | 14 asmenų bus suteikta psichologinė, teisinė, neatidėliotina medicinos pagalba, laikinas prieglobstis (apnakvindinimas), pagalba integruojantis į darbo rinką, kita pagalba, susijusi su ikiteisminiu tyrimu | Organizacija duomenų nepateikė (konfidencialumas)  | Organizacija paslaugoms teikti naudojo valstybės skiriamas lėšas  |
| Socialinės priežiūros (socialinių įgūdžių ugdymo, palaikymo ir (ar) atkūrimo) paslaugų teikimas dienos centre socialinę riziką patiriantiems suaugusiems asmenims | Paslaugas gaus 30 socialinę riziką patiriančių asmenų | Paslaugas dienos centre gavo 47 asmenys  |  |
| Socialinės priežiūros (psichosocialinės pagalbos) paslaugų teikimas artimoje aplinkoje smurtą patyrusiems ar patiriantiems asmenims | 51 asmeniui bus suteiktos socialinės priežiūros (psichosocialinės pagalbos) paslaugos artimoje aplinkoje smurtą patyrusiems ar patiriantiems ir smurtavusiems asmenims | Paslaugos suteiktos 69 asmenims, kurie nukentėjo nuo smurto artimoje aplinkoje |  |
| Socialinės priežiūros (psichosocialinės pagalbos) paslaugų teikimas artimoje aplinkoje smurtaujantiems asmenims | 35 asmenims bus suteiktos socialinės priežiūros (psichosocialinės pagalbos) paslaugos artimoje aplinkoje smurtaujantiems asmenims  | Paslaugos suteiktos 45 asmenims, kurie smurtavo artimoje aplinkoje |  |

**7. Socialinių darbuotojų skaičius savivaldybėje**

Kauno mieste 2022 metais 247 socialiniai darbuotojai teikė socialines paslaugas Kauno miesto gyventojams.

|  |  |  |
| --- | --- | --- |
| Eil. Nr. | Įstaigos | Socialinių darbuotojų skaičius |
| 1. | Savivaldybės (valstybės) socialinių paslaugų įstaigos (VšĮ Kauno Panemunės socialinės globos namai, Kauno kartų namai, Negalią turinčių asmenų centras „Korys“, Vaikų gerovės centras „Pastogė“, Kauno miesto socialinių paslaugų centras, Kauno savivaldybės vaikų globos namai, Socialinės globos centras „Vija“, Kauno šv. Roko mokykla)  | 199 |
| 2.  | Sveikatos įstaigos  | 8 |
| 3. | Nevyriausybinės organizacijos, viešosios (privačios) įstaigos  | 40 |
|  | Iš viso | 247 |

**8. Ankstesnių metų socialinių paslaugų plano įgyvendinimo rezultatų trumpa apžvalga**

Įgyvendinant 2022 metų socialinių paslaugų planą, didelę įtaką turėjo plano priemonių vykdytojų bendradarbiavimas. Įgyvendinant planą dalyvavo Savivaldybės įsteigtų socialinių paslaugų įstaigų darbuotojai, nevyriausybinės organizacijos, privačios įstaigos ir kiti socialiniai partneriai. Savivaldybės administracijos Socialinių paslaugų skyrius organizavo, kontroliavo ir įgyvendino svarbiausius darbus, kurie buvo nurodyti 2022 metų socialinių paslaugų plane: buvo plėtojamas socialinių paslaugų tinklas, pasitelkiant viešuosius pirkimus, vykdomas socialinės priežiūros paslaugų akreditavimas, organizuotas programos „Iniciatyvos Kaunui“ įgyvendinimas, taip pat buvo didinta socialinių paslaugų įvairovė, praplėstas socialines paslaugas Kauno miesto gyventojams teikiančių įstaigų tinklas (privatus sektorius, nevyriausybinės organizacijos), stiprėjo socialines paslaugas teikiančios nevyriausybinės organizacijos, dirbo kvalifikuoti socialiniai darbuotojai, nes didelis dėmesys buvo skiriamas darbuotojų mokymams, buvo optimizuojamas biudžetinių įstaigų tinklas ir jų teikiamos paslaugos, siekiant šiose įstaigose koncentruoti tas paslaugas, kurių negali teikti ar jų negalima įsigyti iš nevyriausybinių organizacijų ar privataus sektoriaus. Taip pat didelis dėmesys buvo skiriamas bendruomenėms įtraukti į socialinių paslaugų teikimą.

**III. UŽDAVINIAI IR PRIEMONIŲ PLANAS**

**9. Prioritetinės socialinių paslaugų plėtros kryptys**

Prioritetinės socialinių paslaugų plėtros kryptys yra šios:

plėsti bendruomenines apgyvendinimo ir užimtumo paslaugas asmenims su proto ir (arba) psichikos negalia;

plėsti paslaugas šeimai ir vaikui, priartinant jas prie paslaugų gavėjo;

plėsti bendruomenines paslaugas vaikams su negalia, darbingo amžiaus asmenims su negalia ir senyvo amžiaus asmenims;

plėsti socialines paslaugas vaikams, turintiems elgesio ir emocijų sutrikimų ar sunkumų;

plėsti socialines paslaugas suaugusiems asmenims, patiriantiems socialinę riziką.

**10. Priemonių planas**

2023 metų priemonių planas pateiktas priede.

**11. Regioninių socialinių paslaugų poreikis 2023 m.**

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | Socialinės globos įstaiga | Mastas (vietų skaičius) |
| 1. | Socialinę riziką patiriantiems suaugusiems asmenims (išgyvenantiems benamystę) laikino apnakvindinimo, apgyvendinimo nakvynės namuose paslaugos | Savivaldybės biudžetinė įstaiga | 40 |
| 2. | Apgyvendinimo bei užimtumo paslaugų teikimas asmenims su proto ir (arba) psichikos negalia grupinio gyvenimo namuose | Nevyriausybinės organizacijos  | 20 |
| 3. | Paslaugos vaikams ir jaunuoliams (14–29 metų) atviruose jaunimo centruose  | Nevyriausybinės organizacijos | 50 |
| 4. | Paslaugos vaikams su sunkia negalia institucijoje | Savivaldybės biudžetinė įstaiga | 10 |
| 5. | Paslaugos darbingo amžiaus asmenims su negalia apsaugotame būste  | Nevyriausybinės organizacijos | 10 |
| 6. | Paslaugos vaikams, turintiems elgesio ir emocijų sutrikimų ar sunkumų  | Nevyriausybinės organizacijos | 30  |

**IV. FINANSAVIMO PLANAS**

**12. Socialinių paslaugų finansavimo šaltiniai**

|  |  |  |  |
| --- | --- | --- | --- |
| Eil. Nr. | Socialinių paslaugų finansavimo šaltiniai | Pagal faktines išlaidas | Pagal planines išlaidas |
| 2022 metai | 2023 metai | 2024 metai |
| 1. | Savivaldybės biudžeto išlaidos socialinėms paslaugoms, Eur | 14072593 | 16716812 | 16716812 |
|  | iš jų: |  |
| 1.1. | socialinėms paslaugoms (tiesioginis finansavimas ir socialinių paslaugų pirkimai) | 5929712 | 7089544 | 7089544 |
| 1.2. | tiesioginis socialinių paslaugų įstaigų finansavimas (Savivaldybei pavaldžių įstaigų) | 7217300 | 8527268 | 8527268 |
| 1.3.  | pagalbos pinigų už globojamus vaikus ir laikinos priežiūros išmokos mokėjimas | 925581 | 1100000 | 1100000 |
| 1.4. | palyginti su visu Savivaldybės biudžetu, proc. | 4,4 | 4,2 | 4,2 |
| 2. | Valstybės biudžeto lėšos, Eur | 18526092 | 13420848 | 13420848 |
|  | iš jų: |  |
| 2.1. | šeimų, patiriančių socialinę riziką, socialinei priežiūrai organizuoti | 1371240 | 2125300 | 2125300 |
| 2.2. | asmenų, turinčių sunkią negalią, socialinei globai organizuoti | 14914658 | 7950000 | 7950000 |
| 2.3. | Užimtumo didinimo programa | 788226 | 1055500 | 1055500 |
| 2.4. | aplinkai pritaikyti neįgaliesiems | 239265  | 474500 | 474500 |
| 2.5. | socialinės reabilitacijos bendruomenėje paslaugų neįgaliesiems projektams finansuoti | 518744 | 600140 | 600140 |
| 2.6. | akredituotai vaikų dienos socialinei priežiūrai | 502285 | 532100 | 532100 |
| 2.7. | asmeninei pagalbai teikti | 191674 | 596931 | 596931 |
| 2.8.  | kompleksinių paslaugų organizavimas šeimai |  | 86377 | 86377 |

**12.1. Socialinių paslaugų finansavimo šaltinių įvertinimas**

Pagrindinis socialinių paslaugų teikimo savivaldybėje finansavimo šaltinis yra Savivaldybės biudžeto lėšos. Taip pat yra skiriamos valstybės lėšos ir Europos Sąjungos struktūrinių fondų parama. Socialinių paslaugų įstaigos savo veiklą vykdo naudodamos ir kitus finansavimo šaltinius – organizacijos narių mokestį, iki 2 procentų gyventojų pajamų mokesčio paramai, privačių asmenų paramą, savanorių darbą ir kita.

**13. Socialinių paslaugų finansavimo iš savivaldybės biudžeto būdai**

|  |  |  |
| --- | --- | --- |
| Eil. Nr. | Finansavimo būdai | Lėšos (Eur) |
| 2022 metai | 2023 metai |
| 1. | Tiesioginis (programinis) socialinių paslaugų įstaigų finansavimas (vadovaujantis teisės aktais) | 6855293 | 8189544 |
| 2. | Tiesioginis socialinių paslaugų įstaigų finansavimas (Savivaldybei pavaldžių įstaigų) | 7217300 | 8527268 |
|  | Iš viso  | 14072593 | 16716812 |

**14. Lėšos, reikalingos žmogiškųjų išteklių plėtrai**

Vienas iš svarbiausių veiksnių, nuo kurių priklauso teikiamų socialinių paslaugų kokybė, yra paslaugų teikėjų profesionalumas, kvalifikacijos lygis, todėl labai svarbu, kad socialinį darbą dirbantys asmenys turėtų galimybę kelti savo kvalifikaciją įvairiuose mokymuose, taip pat jiems būtų apmokamos kelionės ir komandiruotės išlaidos. Todėl planuojant Savivaldybės biudžeto lėšų poreikį socialinėms paslaugoms organizuoti įvertinama ne tik socialinių paslaugų grynoji vertė, bet ir investicijos į žmogiškuosius išteklius: darbuotojų darbo užmokesčio pokyčius, socialines garantijas ir kvalifikacijos kėlimą.

**15. Savivaldybės finansinių galimybių palyginimas su numatytų priemonių finansavimu**

Savivaldybė, atsižvelgdama į finansines galimybes, socialinėms paslaugoms organizuoti, teikti ir plėsti skiria Savivaldybės biudžeto lėšų. Savivaldybės biudžeto lėšos yra numatytos Plano priede išvardytoms socialinių paslaugų organizavimo priemonėms. Savivaldybėje gyvena įvairių socialinių grupių asmenys, kuriems reikalinga nuolatinė ar vienkartinė socialinė parama ir socialinės paslaugos.

Savivaldybė socialines paslaugas organizuoja pagal gyventojų poreikius. Siekiant pagerinti socialinių paslaugų teikimą Kauno mieste yra nustatytos prioritetinės socialinių paslaugų plėtros kryptys – paslaugų plėtra šeimai ir vaikui, vaikams su negalia, darbingo amžiaus asmenims su negalia, asmenims, patiriantiems socialinę riziką, ir socialinių darbuotojų veiklos plėtra Kauno mieste, organizuojant ir teikiant socialines paslaugas.

2023 metais numatoma teikiant socialines paslaugas orientuotis į paslaugų kokybę, tai yra, kokią naudą gavo paslaugų gavėjai, kiek asmenų, gavusių socialines paslaugas, buvo įgalinti gyventi savarankiškai, įgijo socialinių įgūdžių. Taip pat siekiama į paslaugų teikimą labiau įtraukti bendruomenes, nevyriausybines organizacijas ir privatų sektorių, siekti jų bendradarbiavimo užtikrinant paslaugų kompleksiškumą ir nuoseklų teikimą paslaugų gavėjui.

**V. PLĖTROS VIZIJA IR PROGNOZĖ**

**16. Socialinių paslaugų plėtros vizija**

Socialinių paslaugų plėtros vizija – kurti gyventojų poreikius atitinkančią socialinių paslaugų sistemą, prioritetą teikti socialinėms paslaugoms, teikiamoms bendruomenėje ir šeimose, užtikrinti reikiamų socialinių paslaugų teikimo tęstinumą ir socialinių paslaugų rūšių plėtrą, įtraukiant nevyriausybines organizacijas ir privačias įstaigas, teikiant socialines paslaugas sudaryti sąlygas gyventojams išsaugoti žmogiškąjį orumą ir patenkinti jų žmogiškuosius poreikius.

**17. Prognozuojamos socialinės paslaugos**

2023 metais ir toliau bus nustatomas socialinių paslaugų poreikis ir teikiamos gyventojų poreikį atitinkančios socialinės paslaugos:

socialinės paslaugos vaikams ir šeimai, globėjams (rūpintojams) ir įtėviams;

socialinės paslaugos vaikams, turintiems elgesio (emocijų) problemų;

socialinės paslaugos vaikams su negalia, darbingo amžiaus asmenims su negalia ir senyvo amžiaus asmenims;

socialinių paslaugų teikimas asmenims, patiriantiems socialinę riziką.

**18. Savivaldybės biudžeto augimo perspektyva ir numatomas pokytis**

|  |  |  |  |
| --- | --- | --- | --- |
| Savivaldybės biudžetas | 2022 m. | 2023 m. | 2024 m. |
| Savivaldybės biudžeto lėšos, Eur | 316734298 | 398490431 | 398490431 |
| Iš jų skiriama socialinėms paslaugoms, Eur | 14072593 | 16716812 | 16716812 |

**19. Išteklių prognozė ateinantiems 3 metams**

Lėšų poreikis Kauno miesto gyventojų socialinėms paslaugoms teikti per 3 ateinančius metus didės. Įvertinus šios dienos išlaidas socialinėms paslaugoms, vien per 1 metus, tai yra palyginus 2022 metais skirtas lėšas ir planuojant lėšų poreikį 2023 metams (planuojamas lėšų poreikis 16716812 Eur), Savivaldybės lėšų paslaugoms teikti poreikis padidėjo apie 2644219 Eur. Teikiamų paslaugų kainos per metus didėja vidutiniškai 2 kartus – sausio mėnesį ir metų viduryje, nuo rugsėjo mėnesio. Keičiantis socialinių paslaugų teikimą reglamentuojantiems teisės aktams, socialinės priežiūros paslaugos yra akredituojamos, dėl to organizuojami tik bendrųjų paslaugų arba paslaugų, kurios nėra numatytos Socialinių paslaugų kataloge, viešieji pirkimai, didėjant teikiamų paslaugų skaičiui didėja ir paslaugų gavėjų skaičius. Planuojant lėšos ir toliau yra skirstomos atsižvelgiant į Savivaldybės nustatytus socialinių paslaugų poreikius kiekvienai asmenų grupei, nustatytus paslaugų teikimo prioritetus, pagrindinį dėmesį skiriant bendruomeninėms paslaugoms. Didėja poreikis paslaugas teikti bendruomenėje, paslaugų teikimą perduoti nevyriausybinėms organizacijoms ir privačiam sektoriui.

**20. Siūlomos plėsti regioninės socialinės paslaugos, jų rūšys ir prognozuojamas mastas**

|  |  |
| --- | --- |
| Socialinių paslaugų rūšys (nurodomos pagal žmonių socialines grupes) | Mastas (vietų skaičius) |
| Paslaugos vaikams su sunkia negalia institucijoje | 10 |
| Paslaugos darbingo amžiaus asmenims su negalia apsaugotame būste  | 10 |
| Paslaugos vaikams, turintiems elgesio ir emocijų sutrikimų ar sunkumų  | 30 |
| Bendruomeninės apgyvendinimo ir užimtumo paslaugos asmenims su proto ir (arba) psichikos negalia  | 75 |
| Pagalba globėjams (rūpintojams) ir įtėviams, jų konsultavimas  | 450 |

**VI. PLANO ĮGYVENDINIMO PRIEŽIŪRA**

**21. Socialinių paslaugų plano įgyvendinimo priežiūros vykdytojai**

Plano stebėseną vykdys Savivaldybės administracijos Socialinių paslaugų skyrius, bendradarbiaudamas su kitais Savivaldybės administracijos padaliniais ir nevyriausybinėmis organizacijomis.

**22. Socialinių paslaugų plano įgyvendinimo priežiūros etapai ir įvertinimo rezultatai**

Planas bus peržiūrimas, įvertinant iškilusias kliūtis jam įgyvendinti, laukiamiems rezultatams pasiekti, bus ieškoma būdų kliūtims šalinti. Galutinis įvertinimas ir pasiekti rezultatai bus aptarti 2024 metų socialinių paslaugų plane.

**23. Pasiektų rezultatų, tikslų ir uždavinių analizė, numatytų vykdyti priemonių efektyvumas**

Plano ir jo priemonių tikslingumas bus vertinamas atsižvelgiant į kintančias aplinkybes ir veiksnius, turinčius ar galinčius turėti įtakos Planui įgyvendinti ir tikslams pasiekti, bus analizuojama, ar pasiekti rezultatai, tikslai ir uždaviniai. Jeigu jie nebus nepasiekti, bus analizuojama, kokie veiksniai galėjo turėti reikšmės rezultatams, taip pat numatomos priemonės trūkumams pašalinti ar sumažinti.

Plano įgyvendinimo priežiūra bus derinama su bendra Savivaldybės strateginio plano stebėsena.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno miesto savivaldybės

2023 m. socialinių paslaugų plano

priedas

**2023 metų priemonių planas**

|  |  |  |  |
| --- | --- | --- | --- |
| Uždaviniai | Priemonės | Lėšų šaltinis, suma | Laukiamas rezultatas 2023 metais |
| 1. Tikslas – plėtoti pagalbos šeimai ir vaikui, patiriantiems socialinę riziką, paslaugų sistemą |
| 1.1. Užtikrinti vaikų, netekusių tėvų globos, auginimą šeimai artimoje aplinkoje (pagalbos pinigų skyrimas už globojamus vaikus ir laikinos priežiūros išmoka) | Pagalbos pinigų už globojamus vaikus ir laikinos priežiūros išmokos mokėjimas | Savivaldybės biudžeto lėšos1100000 Eur  | Skiriamas finansavimas 525 globėjams (rūpintojams), globojantiems (rūpinantiems) be tėvų globos likusį (-ius) vaiką (-us) |
| 1.2. Užtikrinti socialinės priežiūros (socialinių įgūdžių ugdymo, palaikymo ir (ar) atkūrimo) paslaugų, teikiamų socialinę riziką patiriančioms šeimoms su vaikais namuose, tęstinumą | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžetolėšos160000 EurValstybės biudžeto lėšos 733057 Eur | Paslaugos bus suteiktos 165 šeimoms, patiriančioms sunkumų ir krizių |
| 1.3. Užtikrinti vaikų socialinę priežiūrą vaikų dienos centruose  | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos216000 EurValstybės biudžeto lėšos 532100 Eur | Paslaugos bus suteiktos 500 vaikų  |
| 1.4. Užtikrinti socialinės globos paslaugas institucijoje vaikams, likusiems be tėvų globos | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos 537600 Eur | Paslaugos bus suteiktos 28 vaikams, likusiems be tėvų globos, ne savivaldybės biudžetinėse įstaigose |
| 1.5. Užtikrinti paslaugų teikimą šeimynose vaikams, likusiems be tėvų globos | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos45360 Eur | Paslaugos bus suteiktos 15 vaikų, likusių be tėvų globos |
| 1.6. Užtikrinti socialinių įgūdžių ugdymo, palaikymo ir (ar) atkūrimo paslaugas šeimoms, susiduriančioms su sunkumais ir auginančioms nepilnamečius vaikus (asmeninio asistento paslauga), jų namuose | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos40530 Eur | 100 šeimų, patiriančių sunkumų, bus suteiktos socialinės priežiūros paslaugos namuose |
| 1.7. Užtikrinti apgyvendinimo savarankiško gyvenimo namuose paslaugas likusioms be tėvų globos merginoms (nuo 16 m.), kurioms buvo nustatyta laikinoji ar nuolatinė rūpyba (iki 24 m.) | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos11000Eur | 5 merginos, kurių socialinė globa yra pasibaigusi (baigiasi), įgis socialinių įgūdžių |
| 1.8. Užtikrinti apgyvendinimo savarankiško gyvenimo namuose paslaugas likusiems be tėvų globos vaikinams (nuo 16 m.), kuriems buvo nustatyta laikinoji ar nuolatinė rūpyba (iki 24 m.) | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos11000 Eur | 5 vaikinai, kuriems socialinė globa yra pasibaigusi (baigiasi), įgis socialinių įgūdžių |
| 1.9. Užtikrinti psichosocialinę pagalbą vaikams, turintiems emocijų ir elgesio sutrikimų ir (ar) kitų sunkumų, ir (ar) jų šeimos nariams | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos19200 Eur | 30 vaikų ir (ar) jų šeimoms bus suteiktos paslaugos, kurios padės įveikti sunkumus |
| 1.10. Užtikrinti savanorių grupių darbą su paaugliais (10–18 m.) ir jų veiklos koordinavimą  | Viešųjų pirkimų būdu sudarytos sutartys | Savivaldybės biudžeto lėšos 21600 Eur | Paslaugos bus suteiktos 15 paauglių, turinčių elgesio sunkumų |
| 1.11. Užtikrinti papildomo paauglių (10–18 m.) užimtumo veiklos koordinavimą | Planuojami viešieji pirkimai | Savivaldybės biudžeto lėšos 27000 Eur | 30 paauglių bus užtikrintas papildomas užimtumas po pamokų |
| 1.12. Užtikrinti kompleksinių paslaugų teikimą nepilnamečius vaikus auginančioms šeimoms, kurios išgyvena krizę, susiduria su kitais sunkumais, siekiant užkirsti kelią galimai krizei | Programa „Iniciatyvos Kaunui“ | Savivaldybės biudžeto lėšos47340 Eur | 100 šeimų (tėvų) gaus kompleksines intensyvios krizių įveikimo pagalbos, socialinių įgūdžių ugdymo bei prevencines sociokultūrinės paslaugas |
| 2. Tikslas – plėtoti socialines paslaugas vaikams su negalia ir jų šeimoms ir darbingo amžiaus asmenims su negalia ir jų šeimoms, senyvo amžiaus asmenims ir jų šeimoms |
| 2.1. Užtikrinti ilgalaikės (trumpalaikės) socialinės globos paslaugų teikimą suaugusiems asmenims su negalia (su sunkia negalia), vaikams su negalia (su sunkia negalia) ir senyvo amžiaus asmenims su negalia (su sunkia negalia) | Vadovaujantis teisės aktais sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos2419560 EurValstybės biudžeto lėšos 269405 Eur | 294 suaugusiems asmenims su negalia (su sunkia negalia), 14 vaikų su negalia (su sunkia negalia), 768 senyvo amžiaus asmenims su negalia (su sunkia negalia) bus suteiktos ilgalaikės (trumpalaikės) socialinės globos paslaugos globos namuose ir 6 suaugusiems asmenims su negalia (su sunkia negalia) bus suteiktos paslaugos grupinio gyvenimo namuose |
| 2.2. Užtikrinti dienos socialinės globos teikimą institucijoje (dienos centre) suaugusiems asmenims su negalia (su sunkia negalia), vaikams su negalia (su sunkia negalia) ir senyvo amžiaus asmenims su negalia (su sunkia negalia) | Vadovaujantis teisės aktais sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos306936 EurValstybės biudžeto lėšos 480000 Eur | 93 vaikams su negalia (su sunkia negalia), 150 suaugusių asmenų su negalia (su sunkia negalia) ir 35 senyvo amžiaus asmenims su negalia (su sunkia negalia) bus suteikta dienos socialinės globos paslauga dienos centre |
| 2.3. Užtikrinti dienos socialinės globos teikimą asmens namuose suaugusiems asmenims su negalia (su sunkia negalia), vaikams su negalia (su sunkia negalia) ir senyvo amžiaus asmenims su negalia (su sunkia negalia) | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos1071000 EurValstybės biudžeto lėšos 269405 Eur | 10 vaikų su negalia (su sunkia negalia), 47 suaugusiems asmenims su negalia (su sunkia negalia) ir 355 senyvo amžiaus asmenims su negalia (su sunkia negalia) bus suteikta dienos socialinė globa asmens namuose |
| 2.4. Užtikrinti transporto su asistentu paslaugų teikimą gulintiems asmenims, asmenims neįgaliojo vežimėlyje ir kitiems asmenims su negalia, kurie dėl negalios pobūdžio negali naudotis viešuoju transportu  | Viešųjų pirkimų būdu sudarytos sutartys | Savivaldybės biudžeto lėšos135792 Eur | 85 asmenims su negalia bus suteikta transporto su asistentu paslauga  |
| 2.5. Užtikrinti socialinių įgūdžių ugdymo, palaikymo ir (ar) atkūrimo paslaugų dienos centre teikimą suaugusiems asmenims su negalia ir senyvo amžiaus asmenims | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos168696 Eur | 30 darbingo amžiaus asmenų su negalia ir 35 senyvo amžiaus asmenims bus suteikta paslauga dienos centre |
| 2.6. Užtikrinti socialinės priežiūros (pagalba į namus) paslaugų teikimą vaikams su negalia, darbingo amžiaus asmenims su negalia ir senyvo amžiaus asmenims | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos872544 Eur | 750 asmenų bus suteikta pagalbos namuose paslauga  |
| 2.7. Užtikrinti socialinės priežiūros (apgyvendinimą apsaugotame būste) paslaugų teikimą darbingo amžiaus asmenims su negalia | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos42826 Eur | 10 darbingo amžiaus asmenų su negalia bus suteiktos apgyvendinimo paslaugos apsaugotame būste  |
| 2.8. Užtikrinti maitinimo ir pragyvenimo išlaidų kompensavimą ambulatorinės medicininės reabilitacijos metu asmenims, dalyvavusiems šalinant Černobylio atominės elektrinės avarijos padarinius  | Viešųjų pirkimų būdu sudarytos sutartys | Savivaldybės biudžeto lėšos1740 Eur | 2 asmenims ne daugiau kaip 18 dienų per metus bus suteiktos maitinimo ir pragyvenimo paslaugos |
| 2.9. Užtikrinti asmeninės pagalbos teikimą asmenims su negalia | Viešųjų pirkimų būdu sudarytos sutartys ir asistentas – fizinis asmuo  | Valstybės biudžeto lėšos 596931 Eur | 75 asmenys gaus asmeninę pagalbą  |
| 2.10. Užtikrinti asmenų su negalia būsto pritaikymą | Viešųjų pirkimų būdu sudarytos sutartys | Savivaldybės biudžeto lėšos228000 EurValstybės biudžeto lėšos 474500 Eur | 68 asmenims su negalia bus pritaikytas būstas |
| 2.11. Užtikrinti socialinės reabilitacijos neįgaliesiems bendruomenėje paslaugų teikimą  | Vadovaujantis teisės aktais, nuo 2023 metų akreditavus socialinės reabilitacijos neįgaliesiems bendruomenėje paslaugas, bus sudaromos tiesioginio finansavimo sutartys su įstaigomis, teikiančiomis paslaugas  | Savivaldybės biudžeto lėšos207000 EurValstybės biudžeto lėšos 600140 Eur | 870 asmenų gaus socialinės reabilitacijos neįgaliesiems bendruomenėje paslaugas |
| 2.12. Užtikrinti įgalinančių socialinių paslaugų su apgyvendinimu teikimą asmenims Lampėdžio g. 10, Kaune  | Planuojami viešieji pirkimai  | Savivaldybės biudžeto lėšos30000 Eur | 30 asmenų, kuriems bus suteiktos įgalinančios socialinės paslaugos su apgyvendinimu Lampėdžių g. 10, Kaune  |
| 2.13. Užtikrinti mobiliosios socialinės pagalbos teikimą asmenims (šeimoms), kurie susiduria su sunkumais, siekiant suteikti jiems socialinę ir (arba) psichologinę pagalbą | Programa „Iniciatyvos Kaunui“ | Savivaldybės biudžeto lėšos 24660 Eur | 6 asmenims (šeimos), kuriems gimė neįgalus vaikas, 32 asmenims (šeimos), kuriose jų šeimos nariams reikalinga pagalba dėl sveikatos būklės sutrikdymo, ir proto ar psichikos negalią turintiems 9  tėvams ir (arba) motinoms (šeimoms), auginantiems vaikus, bus suteikta mobilioji socialinė pagalba  |
| 3. Tikslas – plėtoti socialinių paslaugų teikimą asmenims, patiriantiems socialinę riziką |
| 3.1. Užtikrinti Užimtumo didinimo programos įgyvendinimą Kauno mieste  | Užimtumo didinimo programa | Valstybės biudžeto lėšos 1055500 Eur | 72 asmenys, registruoti Užimtumo tarnyboje kaip bedarbiai, bus integruoti į darbo rinką  |
| 3.2. Užtikrinti apgyvendinimo savarankiško gyvenimo namuose paslaugą suaugusiems asmenims, patiriantiems socialinę riziką  | Vadovaujantis teisės aktais, akreditavus socialinės priežiūros paslaugas, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos 51160 Eur | 10 asmenų, grįžusių iš įkalinimo įstaigų, bus suteiktos apgyvendinimo savarankiško gyvenimo namuose paslaugos |
| 3.3. Užtikrinti nemokamo maitinimo organizavimą paslaugų teikėjo valgykloje Kauno mieste gyvenantiems asmenims, neišgalintiems maitintis savo namuose | Viešųjų pirkimų būdu sudarytos sutartys | Savivaldybės biudžeto lėšos 62700 | Vidutiniškai 350 asmenų per mėnesį gaus nemokamo maitinimo paslaugas  |
| 3.4. Užtikrinti socialinės priežiūros (socialinių įgūdžių ugdymo, palaikymo ir (ar) atkūrimo organizavimo) paslaugas nukentėjusiems ar galėjusiems nukentėti nuo prekybos žmonėmis asmenims  | Viešųjų pirkimų būdu sudarytos sutartys | Savivaldybės biudžeto lėšos 11000 Eur | 14 asmenų bus suteikta psichologinė, teisinė, neatidėliotina medicinos pagalba, laikinas prieglobstis (apnakvindinimas), pagalba integruojantis į darbo rinką, kita pagalba, susijusi su ikiteisminiu tyrimu |
| 3.5. Užtikrinti socialinės priežiūros (socialinių įgūdžių ugdymo, palaikymo ir (ar) atkūrimo) paslaugų teikimą dienos centre socialinę riziką patiriantiems suaugusiems asmenims | Viešųjų pirkimų būdu sudarytos sutartys | Savivaldybės biudžeto lėšos 23500 Eur | Paslaugas gaus 30 socialinę riziką patiriančių asmenų |
| 3.6. Užtikrinti socialinės priežiūros (psichosocialinės pagalbos) paslaugos artimoje aplinkoje smurtą patyrusiems ar patiriantiems asmenims ir artimoje aplinkoje smurtaujantiems asmenims | Viešųjų pirkimų būdu sudarytos sutartys | Savivaldybės biudžeto lėšos 26300 Eur | 51 asmeniui, patyrusiam ar patiriančiam artimoje aplinkoje smurtą ir 35 asmenims, smurtaujantiems artimoje aplinkoje, bus suteiktos socialinės priežiūros (psichosocialinės pagalbos) paslaugos  |
| 3.7. Užtikrinti žemo slenksčio paslaugų teikimą stacionariame kabinete  | Planuojami viešieji pirkimai  | Savivaldybės biudžeto lėšos 42000 Eur | 42 asmenims bus užtikrintas žemo slenksčio paslaugų teikimas  |
| **2023 metais planuojami arba jau vykdomi projektai** |
| 1 projektas „Kauno bendruomeniniai šeimos namai“ |
| Užtikrinti šeimoms gauti kompleksiškai teikiamas socialines-psichologines paslaugas, siekiant įgalinti šeimą įveikti iškilusias krizes, derinti šeimos ir darbo įsipareigojimus | Projektas įgyvendinamas 100 proc. Europos Sąjungos lėšų | Planuojamos Europos Sąjungos lėšos 165000 Eur  | Viso projekto vykdymo metu apie 5730 šeimų ir (ar) asmenų ir 65 asmenys su negalia gaus jiems reikalingas socialines paslaugas. Projekto pabaiga 2023 m. kovo 31 d.  |
| 2 projektas „Vaikų dienos centrų tinklo plėtra Kauno mieste“ |
| Vykdyti vaikų dienos tinklų plėtrą Kauno mieste | Projektas įgyvendinamas 100 proc. Europos Sąjungos lėšų | Planuojamos Europos Sąjungos lėšos 228568,88 Eur  | 4 vaikų dienos centrai bus atnaujinti ir pritaikyti neįgaliųjų poreikiams |
| 3 projektas „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Kauno mieste“ |
| Užtikrinti institucinės globos asmenims su proto ir (arba) psichikos negalia pertvarką valstybiniu mastu | Projektas įgyvendinamas 100 proc. Europos Sąjungos lėšų | Planuojamos Europos Sąjungos lėšos 480165,36 Eur  | Planuojama įrengti 1 socialines dirbtuves, 2 dienos užimtumo centrus (socialinės dirbtuvės) ir 2 grupinio gyvenimo namus, skirtus asmenims, turintiems proto ir (arba) psichikos negalią |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. [↑](#footnote-ref-1)